Document ID: /roh_data/filtered/fineweb-2-filterrobots_roh.jsonl.gz/26652

da pli Furmaziun cuntinuada...
La purschida da furmaziun cuntinuada a la SAPGR sustegna scolastas e scolasts en differentas fasas da lur vita professiunala e dat novs impuls per scola ed instrucziun.
da pli Perscrutaziun e servetschs...
La perscrutaziun applitgada e la realisaziun dals resultads e da las enconuschientschas en products cun gudogn direct per la scienza, la furmaziun cuntinuada e la pratica furman l’incumbensa principala da la partiziun perscrutaziun, svilup e servetschs.
da pli La SAPGR...
La Scola auta da pedagogia dal Grischun (SAPGR) procura per la scolaziun e la furmaziun cuntinuada da persunas d’instrucziun per il chantun Grischun e per ils chantuns cunfinonts. Cun radund 500 studentas e students tutga la SAPGR tar las SAP mesaunas da la Svizra.
|Persunas d'instrucziun da la pratica / Persunas d'instrucziun|
|Mediateca|
|Linguas|
|Plan d’instrucziun 21|
|Program da curs furmaziun cuntinuada|
|Links nizzaivels|
|Arrivar|
|Entrar|
|Purschida da la scola auta|
Jau n’hai anc mai emprestà in cudesch tar vus. Co stoss jau proceder?
Vus duvrais in conto d’utilisader. As registrai per quai online en il catalog NEBIS u As drizzai suenter al team da la biblioteca. Inscripziuns online ston vegnir confermadas al spurtegl da la biblioteca. Latiers survegnis vus gratuitamain in attest d’utilisader (carta u code da stritgs per tatgar si).
Jau vuless midar mes pled-clav/ mias indicaziuns d’utilisader?
Vus avais la pussaivladad da midar en voss conto d’utilisader l’adressa, il numer da telefon ed il pled-clav. S’annunziai per quai en il catalog NEBIS sut conto d’utilisader.
Jau hai emblidà mes pled-clav.
Empruvai cun PHGR. Sche quai na funcziuna betg, As drizzai per plaschair al team da la biblioteca.
Nua poss jau tschertgar online cudeschs, revistas, films etc.
Las medias da la mediateca SAPGR èn registradas en il catalog da cuminanza NEBIS. Sche vus tschertgais be medias da la mediateca SAPGR, cumplettai la frasa da tschertga cun n12 u filtrai la glista da resultats tenor biblioteca.
Co poss jau empustar u reservar medias?
Cliccai suenter la tschertga en il catalog NEBIS en la glista da resultats sin il titel dal cudesch giavischà. Cliccai sin “tuts exemplars”, suenter sanester sin “emprest” e suandai las instrucziuns. Vus vegnis infurmads per mail uschespert ch’il cudesch è pront da retrair.
Co poss jau emprestar medias da la Biblioteca chantunala dal Grischun?
Las medias da la biblioteca chantunala (BCG) chattais vus online en l’Uniun da bibliotecas dal Grischun. Per plaschair resguardai che vus stuais l’emprim laschar endrizzar in conto d’utilisader en la BCG. Per studentas e students da la SAPGR è l’emprest a la BCG gratuit. Cudeschs da la BCG pudais vus laschar trametter gratuitamain per curier da velo a la SAPGR.
Co poss jau empustar cudeschs da l’uniun NEBIS a la SAPGR?
Vus duvrais il numer d’utilisader (stat sut il code da stritgs dal conto da biblioteca) e voss pled-clav. Faschai stim sin il lieu da retratga SAPGR (Cuira) u – sch’i na dat betg questa pussaivladad – curier.
Adatg: sche vus selecziunais spediziun postala, vegn il cudesch tramess a chasa tar vus. Per quai vegn mess a quint a vus CHF 12.- per medium.
Poss jau er empustar ils cudeschs che stattan en il regal a la SAPGR?
Na, per quests duain ins simplamain ir. Per plaschair be reservar quai ch’è gia emprestà u che vegn d’ina autra biblioteca.
Tge stoss jau far, sche jau dovrel urgentamain in medium per il studi e quel è be da retrair per spediziun postala?
En quest cas As drizzai per plaschair al team da la mediateca. La SAPGR surpiglia ils custs en cas spezials.
Tge stoss jau far, sche jau na poss betg selecziunar tar cudeschs da la Biblioteca centrala Turitg il lieu da retratga SAPGR (Cuira)?
Tar medias da la biblioteca centrala stuais vus eleger sco lieu da retratga curier. Sche questa opziun n’è betg pussaivla, As drizzai per plaschair al team da la mediateca, per che las configuraziuns correspundentas possian vegnir fatgas.
Quant ditg poss jau emprestar ils cudeschs?
Per regla pudais vus salvar ils cudeschs quatter emnas. Per plaschair resguardai ch’ils cudeschs pon vegnir clamads enavos da tut temp suenter la scadenza da las emprimas quatter emnas.
Temps d’emprest pli curts valan tut tenor biblioteca e sort da medias.
Co poss jau prolungar in cudesch?
Vus pudais prolungar sez ils termins d’emprest en voss conto da biblioteca en il catalog NEBIS. Sch’in medium è vegnì reservà d’in auter utilisader, na pudais vus betg prolungar el.
Vus survegnis in pro memoria per mail, uschespert ch’il termin d’emprest per in medium è scadì.
Nua dun jau enavos ils cudeschs?
U en la mediateca a la teca u en la stgaffa previsa per restituir ils cudeschs avant l’isch tar il parcadi.
Co statti cun ils e-books?
En il catalog Nebis duessi esser visibel sche la SAPGR posseda in e-book (exemplars). Cunquai che l’access è magari detg cumplitgà: en cas da problems gugent dumandar a la teca.
Co poss jau proponer d’acquistar in cudesch?
Nus essan adina interessads vi da propostas d’acquistar da noss utilisaders.
Per plaschair ans schai directamain u per mail a: <email-pii>
Jau hai pers u donnegià in medium emprestà – tge stoss jau far?
Dai exnum part ad uras al team da la mediateca, uschia ch’i na dettia naginas taxas d’admoniziun e ch’ins possia sa cunvegnir co acquistar in medium equivalent.
Nua stoss jau pajar mias taxas avertas?
Vus survegnis in quint e pudais alura pajar quel.
Feedback
Ha insatge legrà u vilentà vus u avais ina proposta?
Nus ans legrain da voss’opiniun! Ans infurmai directamain u via mail a <email-pii>.
Contact
Noss temp d’avertura actual, sco era las datas da contact As chattais mintgamai sin la pagina iniziala da la mediateca.
|14.03.20 - 16. Fachtagung Deutsch als Zweitsprache (DaZ): DaZ-Lernende stärken – Möglichkeiten und Chancen durch Mehrsprachigkeitsdidaktik und Translanguaging|
|19.02.20 - Stellenausschreibungen Februar 2020|
|11.02.20 - Interne Sprachprüfung (L2) - Examen linguistic intern (L2)- Esame linguistico interno nella (L2)|
|05.02.20 - PHGR erhält MINT-Preis der ETH Zürich|
|16.01.20 - schnuppern - scoprire - fufragnar|
|17.12.19 - Die Pädagogische Hochschule Graubünden (PHGR) ist erfolgreich institutionell akkreditiert|